## Uputstvo o obračunu i uplati poreza na dobit pravnih osoba

### NN 19/1991 (23.4.1991.), Uputstvo o obračunu i uplati poreza na dobit pravnih osoba

# MINISTARSTVO FINANCIJA

Na temelju članka 91. Zakona o upravi ("Narodne novine", br
.18/78, 50/79, 29/85, 48/85 i 41 /90) i članka 16. Zakona o stopama neposrednih
poreza i pripadnosti poreza,taksa i drugih prihoda društveno-političkim
zajednicama u 1991.godini ("Narodne novine", br 58/90 i 9/91),
rninistar financija Republike Hrvatske donosi

## UPUTSTVO

### o obračunu i uplati poreza na dobit pravnih osoba

1. Pravne osobe koje na području Republike Hrvatske ostvaruju dobit
obavljanjem djelatnosti moraju obračunavati i plaćati porez na dobit prema
Obrascu PD, koji je sastavni dio ovog upustva.

2. Osnovicu za obračun poreza na dobit pravnih osoba čini dobit utvrđena
u skladu sa Zakonom o računovodstvu. U obrazac PD pod redni broj 1 treba
unijeti ostvarenudobit iskazanu pod AOP 355 Obrasca Rasporeda rezultata,
koji je sastavni dio Zakona o računovodstvu.

3. Ako pravna osoba ima više domaćih ulagača, porez na dobit plaća na
osnovicu iskazanu pod AOP 355Obrasca Rasporeda rezultata umanjenu za dio
dobiti koji pripada ulagačima, a iskazuje je pod AOP 362 Obrasca Rasporeda
rezultata.

Ako pravna osoba ima i stranih ulagača, porez na dobit plaća na osnovicu
iskazanu pod oznakomn AOP 355 obrasca Rasporeda rezultata razmjerno postotku
uloženih sredstava i obračunava po stopama koje su propisane različito
za domaće i strane pravne osobe. Postotak udjela u dobiti dokazuje se ugovorom
o zajedničkom ulaganju ili drugim aktom. Obračun poreza na dobit koji pripada
stranom ulagaču prikazuje se posebno.

4. Za obračun poreza na dobit osnovica iskazana pod rednim brojem 1
Obrasca PD uvećava se za dio amortizacije obračunate po stopama iznad stopa
propisanih prema Uredbi o nomenklaturi sredstava za amortizaciju s godišnjim
amortizacijskim stopama (red. br. 4 Obrasca PD).

5. Osnovica poreza na dobit utvrđena pod rednim brojem 5 Obrasca PD
umanjuje se za dio dobiti koju pravna osoba reinvestira radi modernizacije
ili povećanja proizvodnih kapaciteta u vlastitom poduzeću (red. br. 6 Obrasca
PD) ili u drugom poduzeću (red. broj 7 Obrasca PD), što podrazumijeva i
ulaganja prema članku 26. stavku 1. Zakona o neposrednim porezima.

Kao dokaz o ispunjavanju uvjeta za korištenje olakšice iz točke 5. ovog
uputstva pravnim osobama služi odluka odgovarajućeg organa upravljanja
da će dio dobiti reinvestirati radi povećanja ili modernizacije proizvodnih
kapaciteta u vlastitom poduzeću, odnosno ugovor o ulaganju sredstava u
drugo poduzeće te virmanski nalog da je dio dobiti stvarno korišten za
navedene namjene.

Ove olakšice obveznici poreza na dobit mogu koristiti samo na osnovi
rasporeda rezultata ostvarenog po godišnjem obračunu, u skladu sa člankom
75. Zakona o računovodstvu.

6. Pod rednim brojem 9 Obrasca PD iskazuje se osnovica za obračun i
plaćanje poreza na dobit koju čini svota iskazana pod rednim brojem 5 i
umanjena za svotu iskazanu pod rednim brojem 8 ovog obrasca.

7. Stopa poreza na dobit, prema Zakonu o stopama neposrednih poreza
i pripadnosti poreza, taksa i drugih prihoda društveno-političkim zajednicama
u 1991. godini, za domaće pravne osobe iznosi 40%, a za strane pravne osobc
50% od stope propisane za domaće pravne osobe, odnosno stopa poreza na
dobit za strane pravne osobe iznosi 20% (članak 2. stavak 1. i 2. Zakona).
Za strane pravne osobe koje na području Republike Hrvatske imaju registrirano
poduzeće, a djelalnost obavljaju izvan Jugoslavije stopa poreza na dobit
iznosi 1%(članak 2. stavak 3. Zakona).

8. Prema članku 26. stavku 2. Zakona o neposrednim porezima, novoosnovana
poduzeća oslobađaju se od plaćanja poreza na dobit u cijelosti u prvoj
godini, u drugoj godini rada 50%, a u trećoj godini 25%.

Pod novoosnovanim poduzećem odnosno prvim otvaranjem poduzeća ne smatra
se promjena vlasnika poduzeća, promjena djelatnosti i mjesta obavljanja
djelatnosti, prelazak iz fizičke osobe u pravnu osobu, kao i prekid rada
te nastavljanje obavljanja djelatnosti.

Kao dokaz za korištenje navedene olakšice uzima se dan upisa u sudski
registar i ako je upis u sudski registar izvršen nakon 11. svibnja 1990.
godine. Pod godinom rada novoosnovanog poduzeća podrazumijeva se godina
od dana upisa u sudski registar koja se sastoji od 12 mjeseci bez obzira
na kalendarsku godinu.

Za iskazivanje olakšice pod rednim brojem 13 Obrasca PD poduzeća kod
predaje periodičnog obračuna odnosno godišnjeg obračuna dostavljaju uz
Obrazac PD i postupak obračuna visine oslobađanja ukoliko se olakšica prenosi
iz jedne u drugu poslovnu godinu. Visina olakšice u jednoj poslovnoj godini
iskazuje se u dvanaestini, počevši od narednog mjeseca ako je u toku mjeseca
izvršen upis u sudski registar.

9. Mjesečne akontacije poreza na dobit pravne osobe moraju obračunavati
i plaćati prema osnovici utvrđenoj po zadnjem obračunu poslovnog rezultata,
i to za siječanj i veljaču na osnovi podataka iz polugodišnjeg obračuna
prethodne godine, za ožujak, travanj, svibanj i lipanj iz godišnjeg obračuna
za prethodnu godinu, za srpanj, kolovoz, rujan, listopad, studeni i prosinac
iz polugodišnjeg obračuna tekuće godine. Ako pravna osoba izrađuje periodične
obračune za razdoblja kraća od polugodišnjeg i godišnjeg obračuna, mora
obračunavati i plaćati mjesečne akontacije poreza na dobit prema tim obračunima.

10. Pravne osobe koje u prethodnoj godini nisu poslovale moraju mjesečnu
akontaciju poreza na dobit obračunavati i plaćati po prvom obračunu poslovnog
rezultata za tekuću godinu.

11. Pravne osobe koje se bave poljoprivrednom proizvodnjom, šećerane,
pravne osobe koje obavljaju sezonsko-pansionsko-ugostiteljske usluge te
pravne osobe koje obavljaju sezonske poslove obračunavaju i plaćaju mjesečne
akontacije poreza na dobit, do podnošenja obračuna poslovnog rezultata
u toku godine, u visini i prema dinamici ostvarene dobiti po obračunu poslovnog
rezultata u prethodnoj godini.

12. Pravne osobe koje vode knjigovodstvo i sastavljaju polugodišnje
i godišnje obračune po Kontnom planu za organe i organizacije DPZ-a, za
ostale korisnike društvenih sredstava, za stanovite korisnike društvenih
sredstava i za budžete društveno-političkih zajednica i umjesto dobiti
iskazuju samo višak prihoda nad rashodima ne obračunavaju i ne uplaćuju
porez na dobit.

Iznimno od odredbe stavka 1. ove točke, pravna osoba koja obavljanjem
proizvodne djelatnosti ili pružanjem intelektualnih i ostalih usluga ostvaruje
više od 50% ukupnog prihoda podliježe plaćanju poreza od osnovice koju
čini ostvareni višak prihoda nad rashodima.

13. Porez na dobit prema odredbama Zakona o neposrednim porezima i ovom
uputstvu moraju obračunavati i plaćati pravne osobe koje imaju sjedište
na području Republike Hrvatske i pravne osobe koje imaju sjedište izvan
Republike, a na području Republike imaju posebne dijelove poduzeća koji
obavljaju stanovitu djelatnost.

14. Pravne osobe moraju Službi društvenog knjigovodstva predati Obrazac
PD kao prilog uz periodične obračune i uz godišnji obračun.

15. Ovo uputstvo stupa na snagu sljedećeg dana nakon objave u "Narodnim
novinama".

Klasa:410-01/91-01/104

Urbroj: 513-04/02-1991.

Zagreb, 10.travnja 1991.

Ministar financija

**prof. dr. Marijan Hanžeković, v. r.**

```
                                                                                        Obrazac PD

ŠIFRA DJELATNOSTI ____________________________
NAZIV PRAVNE OSOBE ____________________________
SJEDIŠTE PRAVNE OSOBE ____________________________

OBRAČUN
poreza na dobit pravnih osoba od ____________________do _______________19____

A.UTVRĐIVANJE OSNOVICE                                                  u dinarima
___________________________________________________________________________
Red.            ELEMENTI                                        Oznaka za AO P  Svota
br.
___________________________________________________________________________
1               2                                               3                       4
___________________________________________________________________________
1. OSTVARENA DOBIT
___________________________________________________________________________
2. dio dobiti koji pripada domaćim ulagačima
___________________________________________________________________________
3. dio dobiti koji pripada stranim ulagačima
___________________________________________________________________________
4. dio amortizacije iznad propisanih stopa po
Nomenklaturi sredstava za amortizaciju s godišnjim
amortizacijskim stopama
___________________________________________________________________________
5. POREZNA OSNOVICA (red br.1minus red.
br.2 minus red.br. 3plus red.br.4)
___________________________________________________________________________
B. UMANJENJE OSNOVICE
___________________________________________________________________________
6.dio dobiti koji pravna osoba reinvestira u cilju
modernizacije ili povećanja proizvodnih kapaciteta
u vlastitom poduzeću (članak 28.Zakona o neposrednim
porezima)
___________________________________________________________________________
7. dio dobiti koji pravna osoba reinvestira u cilju
modernizacije ili povećanja proizvodnih kapaciteta u
drugom poduzeću (članak 28.Zakona o neposred-
nim porezima)
___________________________________________________________________________
8. UKUPNA UMANJENJA OSNOVICE (red.br.6plus red.br.7)
___________________________________________________________________________
9. osnovica za obračun poreza na dobit (red.br.5minus red.br.8)
___________________________________________________________________________
C. OBRAČUN POREZA NA DOBIT
___________________________________________________________________________
10. osnovica za obračun (red.br.9)
___________________________________________________________________________
11. stopa
___________________________________________________________________________
12. obračunata svota poreza na dobit (osnovica x stopa)
___________________________________________________________________________
13. oslobađanja po članku 26.stavku 2.i 3.Zakona o neposrednim
porezima
___________________________________________________________________________
14. oslobađanje po članku 27.Zakona o neposrednim porezima
___________________________________________________________________________
15. oslobađanje po članku 28.stavku 2. Zakona o neposrednim porezima
___________________________________________________________________________
16. oslobađanje po članku 10.Zakona o stopama neposrednih poreza
___________________________________________________________________________
17. oslobađanje po članku 11.Zakona o stopama neposrednih poreza
___________________________________________________________________________
18. umanjenje za plaćeni porez za dijelove poduzeća na području
drugih republika
___________________________________________________________________________
19. sveukupna oslobođenja (red.br.13do 18)
___________________________________________________________________________
20. svota za uplatu (red.br.12minus red.br.19)
___________________________________________________________________________
21. uplaćena akontacija
___________________________________________________________________________
22. razlika za uplatu (red.br.20minus red.br.21)
___________________________________________________________________________
23. razlika za povrat (red.br.21minus red: br.20)
___________________________________________________________________________
24. mjesečna akontacija za naredno razdoblje
___________________________________________________________________________
Osoba odgovorna za sastavljanje obrasca M.p. Rukovoditelj pravne osobe

```

Uputa, NN 19/1991-606
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)